Baciro Djá
Baciro Djá (sündinud 31. jaanuaril 1973) on Guinea-Bissau poliitik, kes oli 27. maist 2016 18. novembrini 2016 Guinea-Bissau peaminister. Samal ametikohal oli ta ka 20. augustist 9. septembrini 2015. Ta õppis Havanna ülikoolis sotsiaalpsühholoogiat ja sai magistrikraadi Lissaboni rakenduspsühholoogia instituudist. Baciro Djá kuulub Guinea ja Roheneeme Sõltumatuse Aafrika Parteisse. Aastal 2008 valiti ta parlamenti ja samal aastal nimetati noorsoo- ja spordiministriks. Aastatel 2011–2012 oli ta kaitseminister. Ta kandideeris sõltumatuna 2012. aasta presidendivalimistel, mille tulemused hiljem sõjaväelise riigipöörde käigus tühistati.